open-index/open-wikipedia-markdown huggingface dataset:
AG Coco

**Mohd Hezry bin Mohd Hafidz** (nosusu ontok 7 Madas 1984) toi ko' loobi ointutunan sabaagi **AG COCO** nopo nga songulun papalabus muzik Malaysia mantad Alor Star, Kedah, i poingion id Kuala Lumpur. Isio nopo nga gitaris oponsol montok tinimungan Coco om tinimungan Hujan. Insaru isio pioniton id suang industri muzik Malaysia om stesen televisyen pogun om nogi papaasil muzik montok pemuzik kinoyonon miagal do i Yuna Zarai, Tomok, Hafiz Suip.

## Koposion Pogulu
Nosusu ontok 7 Madas 1984 id Alor Setar, Kedah sabaagi Mohd Hezry bin Mohd Hafidz, AG nopo nga alumni Maktab Mahmud om ASWARA. Koumbal nosiliu puru tinimungan D'Relax. AG nogi nga iso mantad puru tinimungan Hujan.

## Sukuon
ASUS

**ASUSTeK Computer Incorporated (Asus)** (Cina Tradisional: 華碩電腦股份有限公司) nopo nga syarikat di ogumu upis id Taiwan i papaasil papan induk, kad grafik, poopian optik, monguuguhup peribadi digital, kompiuto riba, pelayan (kompiuto), produk perangkaian, tolipun kandai om komponen komputer suai. Nointutunan sabaagi Asus, syarikat diti pointayad id *[[London Stock Exchange]]* om *[[Taiwan Stock Exchange]]*.

Tinuridong o Asus ontok toun 1989 id Taipei, Taiwan di TH Tung, Ted Hsu, Wayne Hsieh om MT Liao - toinsanan nopo diolo nga jurutera mantad Acer. Ngaran **Asus** naanu mantad *[[Pegasus]]*, kuda kitalad mantad mitos Greek (miampai tinatak o tolu pimato id gulu).

Papalabus nogi Asus do komponen montok syarikat suai miagal do Sony (PlayStation 2), Apple Inc. (iPod, iPod Shuffle, MacBook), Alienware, Falcon Northwest, Palm, Inc., HP om Compaq.

## Galeri

Asus_Fonepad_Android_Tablet_at_Mobile_World_Congress_2013_in_Barcelona.jpg|asus.Taiwan
ASUS US Headquarters.jpg|Upis Asus id United States
ASUS booth, Softex Taipei 20170409b.jpg|Booth Asus id Softex Taipei
Asus P3C2000 - ASUS AS99127F-8643.jpg|Iso mantad ogumu produk Asus - *ASUS AS99127F*
ASUS SmartHome, Computex Taipei 20160602b.jpg|Produk Asus *Smarthome*


## Sukuon
Abaya Sinipak

**Abaya Sinipak** nopo nga iso kawo rasuk koubasanan don tulun Tindal Kota Belud di insaru rinasuk tontok do karamayan, miagal ko Kaamatan, lobi-lobi po do Unduk Ngadau.

## Sajara pinorosukan
Etnik Kadazandusun nopo nga iso etnik di togumu id Pogun Sabah.  Kogumuan nopo do Etnik KadazanDusun diti nga poingiyon id  Pantai Barat Sabah om id kokompungan. I nopo gulu po, etnik Kadazan om Dusun nopo nga duo etnik di misuai nga maya do inisiatif politik om tudu do popoiso do tinaru diti dumadi do iso tinaru di tagayo id pogun Sabah.

Koubasanan etnik Kadazandusun nopo nga mororobuat miagal mananom parai om mantad dii, poindalanon diolo o iso karamayan i nointutunan sabaagi Tadau Kaamatan. Karamayan diti nopo nga' ramayon ontok 30 gisom 31 Mikat monikid toun soira olimpupusan do mongomot.  Karamayan nopo diti nga sabaagi do iso tanda mongounsikou kumaa di Minamagun tu' osonong kopio karalano do mororobuat yolo om nakaanu asil nomot di osonong. Ontok do karamayan diti, ogumu o ababayan maan powonsoyo miagal do piboian Unduk Ngadau.  Poindalanon o ababayan diti sabaagi do mongounsikou om kahandaman kumaa di Huminodun, songulun sumandak di olumis di asaga do luminubuk moi do popotingkod do koinggoritan koposion tongotulun id pomogunon di au kaakan tu i nopo tongotanom diolo nga au sumuni.

Mantad dii, poindalanon di piboi'an Unduk Ngadau diti monikid toun om mampayat nopo nga' mantad watas-watas id pogun Sabah om toinsanan di moi ampayat diti piboi'an mananrasuk do rasuk koubasanan id watas sondii. Iso nopo kawo rasuk di asarau maan rosuko di mampayat nga Abaya Sinipak, abaya do tinaru Dusun Tindal Kota Belud.
Abigail Johnson

**Abigail Pierrepont Johnson**' (nosusu ontok 19 Momuhau 1961) songulun tondu billionaire Amerika id suang do pongindopuan om nogi manangaki di Edward C. Johnson II ( Ponorikohon montok *[[Fidelity Investments]]*). Nokosiliu i Johnson sabaagi President om CEO montok *[[American Investment Firm Fidelity Investments]]* (FMR), om nogi Ponorikohon montok Komponi di taka dau i nopo nga *[[Fidelity International]]* (FIL). Komponi Fidelity pinotimpuun di taki (Edward C. Johnson) diolo. Edward C. "NED" Johnson III sinumiliu Ponorikohon emeritus montok FMR gisom Gomot 2022. 

Ontok milau 2016, nokosiliu i Johnson sabaagi do Ponorikohon FMR om kakal sabaagi CEO om nogi President montok Komponi dii. Soginumu 45 000 buburuon diolo do pointongkop id pomogunan. Soginumu $22.6 billion, aanu disido om poposiliu isido sabaagi iso mantad tondu di kiharo-haro id pomogunan. Poinsuang ngaran dau id suang Forbes *"The Richest Person in America's 50 Largest Cities"* ontok toun 2016 om nakatayad id taang ko-6 sabaagi tondu di kiharo-haro id suang nuludan *"Powerful Women"* Johnson's wealth is approximately $22.6 billion,. Isido nopo nga tulun di bobos takawas i poinharo-haro id Massachusetts ontok toun 2020.

## Gaa' om Pamagatangan

## Intangai nogi

* Lists of billionaires

## Sukuon
Adat

**Adat** nopo nga koubasanan, resam, lembaga, kooturan, hukum, norma di igitan do tinimungan momogun. Id suang Boros Melayu di laid, adat nopo nga sumuku do undang-undang toi ko' hukum adat i popohompit gana sosial, politik, ekonomi om undang-undang samudera.

* **hukum adat** : hukum i poingimpou do koubasanan nokopogulu, koubasanan pinotungkus
* **tulun kiadat** : tulun di ongosonong, tulun di kibansa
* **raja kiadat** : raja poingirikau id dumbangan tulun di kikuasa
* **au kiadat** : araat, tulun di au osonong

## Noputan Labus
* Adat land laws in Malaysia
A. Mangalam

**[[Darjah kebesaran Melayu|Datin Paduka]] A. Mangalam A/P S. Iyaswamy Iyer** toi ko' lobi ointutunan sabaagi **"Mother Mangalam"** nopo nga ii minonuridong om ponorikohon solinaid poimpasi montok "Pure Life Society".  Ointutunan isido sabaagi 'Ibu Teresa Malaysia'. 

## Koposion Pogulu om Pondidikan
Nosusu i Ibu Mangalam ontok toun 1926 id Singapura. Sinumikul isido id Sekolah Perempuan Raffles om Sekolah Perempuan Saradhamani. Nakaanu isido Sijil Persekolahan Cambridge id "Canossian Convent". 

## Karaja
Rinumikot i Ibu Mangalam id Tanah Melayu ontok toun 1948. Nakalantoi isido id suang kursus pinludaan mongingia' om mongia' id sikul Tamil hilo Bangsar, Kuala Lumpur .

Minonuridong isido miampai mentor dau, i Swami Satyananda do organisasi "Pure Life Society" ontok toun 1949. Lohowon isido sabaagi  "Sister Mangalam" soira mimpuun isido kumaraja montok yayasan dii. Noonuan isido do momogun pamalahawan 'Ibu'  ontok toun 1985. 

Minonuat isido tolu buuk, ii nopo koiso nga kiuhu "Dew Drops on a Lily Pad". Ii nopo koduo kiuhu "History of Kuala Lumpur Schools in Tamil" om buuk kotolu kiuhu "Mother". Nosiliu isido papalabus montok "Dharma Quarterly" mantad di toun 1961. 

Nosiliu isido sabaagi puru Jawatankuasa Pondidikan Moral montik Longkod Perkembangan Kurikulum. Nosiliu nogi isido sabaagi puru  Majlis Penasihat Negara mintok Integrasi Tongoondu id suang Pembangunan (NACIWID) do Kementerian Perpaduan Negara om Pembangunan Sosial. 

Momuruan isido sabaagi Naib Presiden Pertubuhan Antara Agama Malaysia. Mantad di toun 1986, nosiliu isido sabaagi Penasihat montok Persekutuan Rohani Antara Agama. 

Nokotorimo isido Pingat Jasa Kebangsaan mantad Sultan Selangor ontok toun 1955, Pingat Emas Tun Fatimah mantad Majlis Kebangsaan Pertubuhan Wanita ontok toun 1977 om Kesatria Mangku Negara mantad Yang di Pertuan Agong ontok toun 2002.  Nokotorimo nogi isido Anugerah Merdeka id suang kategori Pondidikan om Komuniti montok toun 2010. 

## Sukuon
A. Aida

**Dato Zaidah binti Awang** toi ko' A. Aida (nosusun ontok 20 Ngiop 1970 id Kemaman,Terengganu, Malaysia) nopo nga' songulun palakun om pono'odo televisyen Malaysia.

## Kalaja

Isido nopo nga songulun i minongimpuun om monunuhu (pengarah) do kotoinaan syarikat kopolobusan A. Aida Production i pinoimagon ontok toun 2003. 

Solinaid do pakalajaan disido, miningsingkono isido doid 100 drama om 3 filem om nogi minomuruan piipiro drama om muzik video. Nokoumbal nogi i A. Aida do kumalaja id dolikud tabir sabaagi monguhup monunuhu om monoina kopolobusan,

## Koposion

Nakasawo isio soginumu ingapat nga nopupusan ngaawi nopo. Nokoumbal nogi i  A. Aida suminawo do mimingkono ii no  Ariff Aziz ontok 2018 om miniada ontok 25 Ngiop 2019.

## Gaa
Nakaanu i A. Aida do gaa pingat kebesaran Darjah Indera Mahkota Pahang (DIMP) ontok toun 2015 minogowit pangarait sabaagi **Dato**' miampai pomolohou Yang Hormat.

## Sukuon
Adibah Amin

**Khalidah Adibah binti Amin**  (nosusu ontok 19 Mansak 1936), i ointutunan sabaagi **Adibah Amin**, nopo nga monunuat, kolumnis, mongingia', papadalin om mimingkono do Malaysia.

## Biografi
Nosusu id Johor Bahru, nakalantoi isido mantad sikul takawas English-Medium om Universiti Malaya (1957). Mantad 1958 gisom 1961, mongia' isido Boros Melayu om  Boros Inggiris id Malay Girls College Kuala Lumpur. Sumusuhut, mongia' isido id Language Institute om Sikul Alam Shah, koduuduo dii nopo nga hilo id Kuala Lumpur om nosiliu luguan mongingia' tondu koiso id sikul Jalan Kolam Ayer [dinondo nopo di nga Seri Puteri School id Cyberjaya] miampai iso kawagu tonggungan id Institut Boros pogulu nakaawi do perkhidmatan id pondidikan.

Kumalaja isido sabaagi jurnalis montok suat abal *[[New Straits Times]]* mantad 1971 gisom 1984 om kalaps dii kumalaja id ''The Star'' maamaso di 1990-an. Hondomon i Adibah do ogumu moobosoros do Inggiris sabaagi monunuat di lajur id New Straits Times, hinonggo iti nopo nga sinuat disido di toun 1970-an om 1980-an momoguno do ngaran Sri Delima. Pinosoliwan kawagu o ponuatan dii id bontuk do buuk di toun 2009.

## Pakalajaan sastara
Ponuatan di Adibah nopo nga kohompit no tolu novel id suang do boros Melayu: *Bangsawan Tulen* ("Aristokrat di Pointopot", 1950), *Seroja Masih di Kolam* ("Hilo kasari po kulam i Tolipuk", 1972, pinadalin kumaa Jepun di toun 1986), om *Tempat Jatuh Lagi Dikenang* ("Hondomon nopo Kasari o Kinorotuon", 1985). Minonuat nogi isido lobi ko' 200 drama rodiu om suniba. Minisokodung isido miampai *The Star* om *New Straits Times* montok poposoliwan do artikel kokomoi poingkuro do mooboros do Boros Melayu miampai otopot.

Nokohompit nogi isido montok papadalin do sastara mantad boros Melayu kumaa boros Inggiris: "No Harvest but a Thorn", sinuat di Shahnon Ahmad om "Jungle of Hope" sinuat di Keris Mas, om nogi hiis sinuat di Usman Awang. Nokoimbulai nogi isido id tolu filem: *Adik Manja*, (1980), *Hati Bukan Kristal* (1989), om *Mat Som* (1990).

Di toun 2008, noontok isido do toruol strok. Hali pia au nakakung, au no di isido milo do kumalaja.

## Gaa
* Mimingkono Mongunguhup Kusai Bobos Tosonong id suang do Festival Filem Malaysia kumoiso di toun 1980 miampai watak sabaagi *Adik Manja*.
* Nakaanu do Titah Mahkota Johor (SMJ) mantad do Sultan Johor (1983)
* S.E.A. Anugerah Tulis, Thailand (1983)
* "Tutungkap Esso-Gapena" montok sokodung disido kumaa koburuon do kosusastaraan (1991)
* Wartawan bobos nakalantoi pogun mantad di Koisaan Wartawan Malaysia (1996)
* Johore Tutungkap Sastera (1996)
* Tutungkap Tun Razak sabaagi sokodung di osonong kopio montok koburuon pondidikan om popoimbulai piupakatan om kataranangan do mogigion id Malaysia (1998)
* Tutungkap Papadalin Kabansaan (2012)
* Gaa khas jurnalistik Institut Akhbar Malaysia (2013)
* Nomolohou sabaagi "Tokoh Cemerlang Malaysia" (2014)

## Sukuon

## Noputan labus
*
Adidas

**Adidas AG** nopo nga kilang di posoliwan do kakamot sipoot Jerman. Produk-produk nopo di posoliwanon nga' miagal do kasut, kantung, rasuk, tali jaam, soromin mato om nogi kakamot sipoot suai. Adidas nopo nga poposoliwan kakamot sipoot di bobos tagayo hilo id Eropah, om nogi koduo bobos agayo id pomogunan i sumusuhut do Nike. Suai ko' ilo', noilaan nogi ilo sabaagi syarikat poinggulu montok Adidas Group, i noilaan nogi mantad syarikat sipoot Reebok, syarikat golf TaylorMade (Ashworth nga poinsuang), Runtastic, syarikat teknologi kagarasan Austria om 8.33% kalab bola sepak Jerman Bayern Munich. Pongindopuan nopo do Adidas montok 2016 nga pinotayad soginumu €19.29 bilion.

Syarikat diti tinimpuunan di Adolf Dassler id walai tama disio; isio om tabang disio, Rudolf antakan di toun 1924 id siriba ngaran do Kilang Kasut Dassler Brothers. Nouhupan i Dassler id suang do popoingkakat kasut manangkus di kirugi (paku) montok mogikaakawo sipoot. Montok popoingkawas kualiti kasut sipoot kikagarasan, minundaliu isio mantad model pancang logam awagat sobolum minomoguno kanvas om gata. Ninsasamadan di Dassler o songulun momoluda A.S., i Jesse Owens montok momoguno paku winonsoi disio maamaso Sukan Olimpik Musim Panas 1936. Antakan di toun 1949, gama do kinababakan piisaan diolo, minomonsoi i Adolf do Adidas, om minomonsoi i Rudolf do Puma, i nokosiliu do susumolod porniagaan Adidas.

Logo Adidas nopo nga' haro tolu taris, ii gunoon id reka bontuk rasuk om kasut syarikat sabaagi ponguhupan do papadagang. Penjenamaan ii binoli do Adidas ontok di toun 1952 mantad syarikat sipoot Finlandia Karhu Sports, nokosiliu lobi nakalantoi gisom do i Dassler nopo nga' minamarait do Adidas nopo nga' "syarikat tolu taris". Ngaran jenama diti amu pinoinggayo om pinagaya miampai pimato tokoro "a". 

## Cogan boros
* *Impossible is nothing*
* *All in for nothing*
* *Here to create*
* *First never follows*
* *Be the difference*

## Basa'o sumusuhut
* "Adidas-Strategy Overview". *Adidas Group*. Retrieved 27 September 2017
* 
* 
* 
* 

## Noputan Labus

*  (korporat)
*  (pengguna)

## Galeri

2023 Klapki Adidas Yeezy Slide (2).jpg|Produk Adidas di gunoon monikid tadau
All white Adidas NMD R1.jpg|Kasut Sipoot Adidas


## Sukuon
Afgan

**Afgansyah Reza** somonu okridit sabaagi **Afgan Syahreza** toi ko **Afgan** no, nopo nga songulun susuminding pop, monuunuat sinding mantad Indonesia. Sinding *Terima Kasih Cinta* pinoposiliu ngaran disio suminulok id pogun do koinusan.

## Koposion pogulu om kalajaaan
Afgan Syahreza nosusu ontok 27 Mikat 1989 id Jakarta om mantad paganakan muzikal muslim kiraha Minangkabau, sundung do aiso pinludaan do vokal. . Isio nopo nga tanak di Loyd Yahya om Lola Purnama. Kalaja dau kotimpuun soira piipiro tambalut dau minanganu kootuson do marakam iso album id Wanna B Instant Recording Studio. Popooposoliwan studio di minanahak do kontrak kalapas nokorongou yolo isio do monondig. . Album kumoiso disio *[[Confession No.1]]*, kiwaa rahung do jazz, pop, om R&B kohompit no sinding miagal "Terima Kasih Cinta", "Klise", "Sadis", om "Tanpa Batas Waktu". Muzik bidio sinding "Terima Kasih Cinta" pinosoliwan do  Thalita Latief om nopuruan di Jose Purnomo. Nakalantoi isio do Best Solo Male Vocalist Award montok sinding id Anugerah Musik Indonesia. Ontok toun 2009, minulai isio di kumoiso nogi id gana pinsingkanaan soira nokoulai id filem *[[Bukan Cinta Biasa]]* miampai di Olivia Lubis Jensen om isio nogi nga minonondig  montok runut do tuni filem dii. Ontok toun di sumusuhut, minulai isio id filem *[[Cinta 2 Hati]]* om minonondig do sinding tema do filem dii. Album kumoduo,  *[[The One (album Afgansyah Reza)|The One]]*, pinosoliwan ontok Milatok 2010. Ontok toun 2011, minonondig isio do sinding tema id Sukan Asia Tenggara.

## Koposion sondii
Koposion sondii disio noinsamakan do media Indonesia. Nakaanu isio do ijazah id gana ekonomi mantad kampus MONASH University Sunway, Malaysia.

## Diskografi

### Album studio

### Extended plays

### Single

## Filmografi
### Filim

### Televisyen

## Sukuon

## Noputan labus
* Afgan discography on Discogs
* Afgan discography on iTunes
Afghanistan

**Afghanistan**  /æfˈɡænᵻstæn/  (Pashto/Dari: **افغانستان**, *Afġānistān*), nopo nga iso pogun ii nosorili do tana ii poingiliu id suang Asia Kabaatan om Asia Tengah. Haro aga'-aga' 31 riong tulun, minoposiliu do pogun ko 42 id bobos ogumu mogigion id pomogunan. Pogun diti nopo nga id wolit do Pakistan id kabaatan om kosilahon; Iran id kotonobon; Turkmenistan, Uzbekistan om Tajikistan id koibutan; om China id kosilahon rahat tosodu. Bidak watas pogun diti nopo nga 652,000 km2 (252,000 bt2), minoposiliu do pogun diti ko-42 tagayo id pogun.

## Galeri

Afghanistan on the globe (Afro-Eurasia centered).svg|Kinoyonon Pogun Afghanistan id Globe
VBL RHP Afghanistan (cropped picture).jpg|Gambal do katantaraan id pogun Afghanistan


## Sukuon
Agama

**Agama** nopo nga kopogowit rati do kotumbayaan kumaa kinorohingan, toi ko ahal-ahal do osundu miagal ko kinoringan. Kotumbayaan di nogi nga adadi do koubasanan kumaa iso-iso tinimungan tongoulun. Mantad di, agama om kotumbayaan nopo nga duo kawo rati di kiwaa pionitan di bobos taralom. Nga agama lobi kopogowit do rati di alaab, iri no tu koponuku do sistem kotumbayaan di kohesif, nga kepercayaan nopo nga kokomoi aspek do kinoringan.

### Kotumbayaan Booyungan Dusunik id Sabah

Tulun Dusun di pogulu nopo nga otumbayaan do toinsanan it poimpasi kikoduduo. Baino nopo dii, kogumuan tulun Dusun kiugama miagal do Katolik om Silam. Nga haro nogi it pinopotilombus do tinungkusan kotumbayaan diolo.

Otumbayaan tulun Dusun do haro apat koduduo id pomogunan. Iti nopo nga it Minamangun, Koduduwo, Tombiruoh om Rogon. Montok tulun Dusun Tungku, lohowon diolo tasab do Doto.

Otumbayaan yolo do Minamangun ih minanak koduduwo tawasi montok toinsanan it poimpasi. Otumbayaan nogi yolo do Rogon ih mogowit kosusaan kumaa toinsanan tulun. Otumbayaan tuhun bansa Rungus id kudat do Rogon pointongkop doid nonggo nopo miagal doid bawang, watu, puun, walai, ropuhan, lagit, tawan om ogumu po wagu.

Kirogon di mongigira om tanak tonini. Ngaran nopo do Rogon diti nga Rinumindop toi ko Rogon Lagit, Rumana, Pampang, Omopodon, Sorumbohon, Rogon Rasam, Sinakambang toi koh Rogon Tontoluhan, Linopiya om Sinimbulang toi koh Rogon Tondu, Tutumolong, Tambaaig, Kolinipau toi koh Rogon Bawang, Pangambal om Yongkomiyan toi koh Rogon Walai, Yangkabatak toi koh Tanak Rogon, Bukakaron toi koh Tama Rogon, Yangkabatuk, Mahani om Masanggong toi koh Rogon Dapur.

Otumbayaan tulun Dusun do sumakit sosongulun tu nosumpit isio do tangaanak Rogon it mimpanau. Olingasan isio nung mokiampun isio do Rogon dilo. Ilo no do nokuro tulun Dusun kaanu yolo do monongkiboros miampai Rogon maya tondu ih lohowon diolo do Bobolian.

Asawat pongintangan do tondu id mato do tulun Dusun tu yolo no it kaanu do monongkiboros miampai Minamangun. Sumambayang yolo miampai iso kakamot it roitan do komburongoh. Kakamot diti winonsoi mantad bosi, lunsing tonini om nogi raan tonini (Komburongoh). Gonding toi sukuon winonsoi mantad nipon bakas toi bohuang, watu tonini om gamut kayu.

## Galeri

Melkite Greek Catholic Church, Damascus, Syria.jpg|Gereja Katolik id Damascus Syria
Belz Eastern Orthodox church of Saint Nicholas.jpg|Gereja Kristian Orthodox id Belz
Protestant church Tarnowskie Gory.jpg|Gereja Kristian Protestant id Tarnowskie Góry
Exterior of Sultan Ahmed I Mosque in Istanbul, Turkey 002.jpg|Masjid id Instanbul, Turkey
Hindu Temple in Hunsur.jpg|Kuil Hindu id Hunsur
Temple of the Emerald Buddha.jpg|Kuil Buddha id Bangkok, Thailand
Agama Kristian

**Kristian** nopo nga ugama iso Kinorohingan tumanud woyo koposion om ponontudukan mantad Yesus Kristus. 

Tulun kiugama do **Kristian** nopo nga otumbayaan di Yesus Kristus sabaagi Tanak do Kinorohingan di nosusu id pomogunan i minopotuduk do ralan koposion kumaa Kinorohingan. Napatai isio id kayu salib montok mongidu do douso do tulun om nokotungag mantad napatai ontok di tadau kumotolu, mininsawat id surga om rumikot kawagu id pomogunan sabaagi do mamaamasi.

## Galeri

Bury Parish Church.jpg|Gereja sabaagi kinoyonon do tongoulun Kristian sumambayang
Golden Christian Cross.svg|Simbol Agama Kristian
Melkite Greek Catholic Church, Damascus, Syria.jpg|Gereja Katolik id Damascus Syria
Belz Eastern Orthodox church of Saint Nicholas.jpg|Gereja Kristian Orthodox id Belz
Protestant church Tarnowskie Gory.jpg|Gereja Kristian Protestant id Tarnowskie Góry


## Sukuon
Agnez Mo

**Agnes Monica Muljoto** (1 Madas 1986) toi ko' ointutunan sabaagi **Agnez Mo** nopo nga songulun susuminding, mimingkono om susumayau Indonesia. Ointutunan isido maya sinetron Pernikahan Dini (2001-2003) ii pinokito id RCTI, hinombo mingkono isido sabaagi tondu tomulok ii kakal po poinsikul om nokopogontian id labus pisasawaan. Suai ko ii, luminoyou nogi isido sondii montok sinding tema sinetron miampai uhu di miagal. Isido nogi nga selebriti di opuhawang id Indonesia miampai gatang koonuan kasar soginumu AS$ 16 riong.

## Koposion gulu
Nosusu i Agnes Monica ontok 1 Madas 1986, id Jakarta, Indonesia id suang paganakan do Cina, Jipun om Jerman. Tanak tohuri isido kumaa di Jenny Siswono, ii bagas mamaamain tenis mija, om Ricky Muljoto, bagas mamaamain buul keranjang. Tabang gulu dau nopo ii Steve Muljoto nopo nga sabaagi do manarampas dau. Suminikul isido id Sikul Tosiriba Tarakanita om Pelita Harapan.  Kabaalan dau id inus koposolimbahan nopo nga nokito mantad di tanak po, loolobi no id gana lulumoyou. Lumoyou nogi isido id gorija om pinaatod kumaa do kursus vokal.  

## Bakat
Agnes Monica nopo nga kiwaa bakat soprano di agaras miampai mogikaakawo vokal ii kiwaa apat oktaf. Sinding di Agnes nogi nga milo do klasifikasi sabaagi pop, R&B toi ko' hip-hop. Minomboros isido do narahung o muzik dau mantad di Aretha Franklin, Madonna, Michael Jackson, Fantasia, Brandy Norwood, Lauryn Hill, Christina Aguilera om Beyoncé. Suai ko toilaan lulumoyou dau, ointutunan nogi isido sabaagi susumayau di agaras om milo no mingkono.  

## Gaa om pamagatangan
Nakalantoi i Agnes Monica sabaagi do susuminding Indonesia i ingumu do nokotorimo gaa. Gaa ii tabantug do nokoumbal dau nalantoi nopo nga kohompit no 17 Gaa Musik Indonesia, 8 Gaa Panasonic, 5 Nickelodeon Indonesia Kids Choice, dan 4 Gaa MTV Indonesia. Nokotorimo nogi isido do mogikaakawo gaa sompomogunan, kohompit do 1 Gaa Planet Muzik, 3 Festival Lagu Asia, 7 Gaa JPopAsia Music, 1 Gaa Muzik Asia Mnet, 1 Shorty Awards, 3 Gaa Social Star, dan 1 World Music Awards. Sabab do sakadai om sokodung dau id  muzik Indonesia, noonuan nogi isido do Gaa Nugraha Bhakti Muzik Indonesia 2011 (NBMI) mantad Montiri Kebudayaan om Pelancongan, om Piisaan Susuminding, Monuunuat sinding om Penerbit Rakaman Muzik Indonesia.

## Filemografi

### Sinetron

* Lupus Millenia (1999)
* Mr. Hologram (1999)
* Pernikahan Sini (2001)
* Amanda (2002)
* Ciuman Pertama (2002)
* Cinta Selembut Awan (2002)
* Cewekku Jutek (2003)
* Cantik (2004)
* Bunga Perawan (2004)
* Ku T'lah Jatuh Cinta (2005)
* Pink (2006)
* Romance In The White House (2006)
* The Hospital (2006)
* Kawin Muda (2006)
* Jelita (2008)
* Kawin Masal (2008)
* Pejantan Cantik (2010)
* Marissa (2011)
* Mimo Ketemu Poscha (2012)

## Sukuon
Adria Arjona

**Adria Arjona Torres** (nosusu ontok 25 Ngiop 25 1992) nopo nga songulun mimingkono' mantad Amerika. Yau nopo diti nga nointutunan sabaagi songulun mimingkono di abantug maya filem dau, ''Emerald City'' (2017), ''Good Omens'' (2019), ''Andor'' (2022), ''Pacific Rim Uprising'' (2018), ''Life of the Party'' (2018), ''Triple Frontier'' (2019), ''6 Underground'' (2019) om ''Morbius'' (2022).
Adolf Dassler

**Adolf** "**Adi**" **Dassler** (3 Milau 1900&nbsp;– 6 Manom 1978) nopo nga' songulun mononombir, mamatu om usahawan Jerman i minonimpuun do syarikat rasuk sipoot Jerman Adidas, om tadi kusai di Rudolf Dassler, minonimpuun do Puma. Dassler nopo nga' songulun inovator id suang do reka bontuk kasut olahraga om songulun promotor di nakaanu sokodung mantad atlet montok popoingkawas pamadagangan produk disio. Asil mantad konsep dii, Adi Dassler minomonsoi do posoliwanan rasuk om kakamot di bobos tagayo. Kalapas do kapatayon disio, haro 17 kilang Adidas om padagangan monikid toun nopo nga' iso bilion mark.

## Biografi
Nosusu i Adi Dassler id bandar Herzogenaurach, Franconia, iso bandar tokoro i kisinodu 20 km id soliwan do Nuremberg, antakan di 3 Milau 1900, tanak kotolu om bobos tomulok mantad apat tanak di Christoph om Paulina Dassler. Tompinai kandung disio nopo nga' i Fritz (nosusu di 1892), Marie (nosusu di 1894) om Rudolf (nosusu di 1898).

Noluda sabaagi songulun mogogonsok ruti, nokotimpuun i Adi Dassler do momonsoi kasut sipoot disio sondii id dapur ponusian do tama disio kalapas nokoguli mantad do Pisangadan Pomogunan I. Tapa disio, Christoph - kumaraja id iso syarikat kasut , om tompinai disio Zehlein, pinapaasil do kasut kirugi montok kasut manangkus id kadai momomonsoi bosi disio - monokodung di Dassler do popotimpuun pamadagangan disio sondii, Adidas (Adi Dassler). Antakan di toun 1924, tompinai disio, Rudolf Dassler nokoruhang id pamadagangan dii. Minomonsoi i Rudolf do persaingan porniagaan, Puma. Antakan do Sukan Olimpik Musim Panas 1928, minomogonop o Adidas do piipiro atlet, pinopoili do batu kumoiso montok pendirian disio montok kopoingkakatan sompomogunaan syarikat dii. Antakan di wulan Mikat 1933, sinumuang i Dassler do NSDAP. Isio nopo nga' songulun lundu sosialis-nasional di setia om norekrut montok borkhidmat id Wehrmact antakan di Pisangadan Pomogunan II. Maamaso Olimpik Musim Panas 1936, nakalantoi i Dassler do pingat amas Jesse Owens miampai kasut. Antakan toun 1973, tanak kusai di Adi, Horst Dassler minongimpuun do Arena, poposoliwan do kakamot mangkaau. Kalapas do kinapatayon di Adolf Dassler di toun 1978, tanak kusai om tokin disio, Käthe minongigit do pongurusan porniagaan. Pinoolon o Adidas sabaagi iso syarikat berhad swasta antakan di toun 1989, nga' kakal sabaagi do harta paganakan gisom tawaran awam kotimpuunon di toun 1995.

## Sukuon

## Noputan labus
* Biographie:Adidas
Ahmad Ali Karim

**Ahmad Ali Karim** () nopo nga songulun monunuat id Malaysia. Isio nopo nga kolumnis id suang suat abal Malaysia, Utusan Malaysia. Monuat nogi isio id laman blog sondii kokomoi pulitik om perundangan.

## Koposion
Ahmad Ali nopo nga tanak tohuri mantad apat mogiobpinai. Tapa nopo dau nga songulun aktivis Islam Malaysia, A. Karim Omar, om ngaran nopo do tama dau nga i Asmahan Ahmad

## Kalaja
Mimpuun i Ahmad Ali do monuat ontok di 5 nogi toun id laman blog dau. Mantad di 9 nogi toun, mimpuun no isio manganit isu-isu mionit do pulitik om perundangan id Malaysia.

Nopili i Ahmad Ali sumiliu songulun kolumnis doid liwang *Diari Remaja* montok suat abal kinoyonon, Utusan Malaysia i milo basaon id suang talian toi ko' edisi bercetak.

## Isu om tengkarah

### Luputan pulis kokomoi pindaan Akta 355
Ontok 23 Milau 2016, ontok di 13 nogi o toun, minomonsoi i Ahmad Ali do luputan pulis kokomoi di Luguan Montiri Pulau Pinang, Lim Guan Eng kokomoi ponuatan di Lim mionit do rang undang-undang sondii montok meminda Akta Mahkamah Syariah (Bidang Kuasa Jenayah) 1965, toi ko' lobi ointutunan do RUU355. Minoposolimbou nogi isio luputan pulis i winonsoi id laman blog disio. Asil luputan dii, siniasat i Lim do pulis. Nakagayat o ahal diti do ogumu tulun kohompit no momuruan pulitik, miagal do i Asyraf Wajdi Dusuki om Ibrahim Ali.

## Ponuatan

* 

## Sukuon


## Noputan labus

# Ahmad Ali Karim Weblog - Laman web peribadi
Aishah Ghani

**Aishah binti Abdul Ghani** (15 Momuhau 1923 – 19 Ngiop 2013) nopo nga Montiri Kebajikan Masyarakat Malaysia mantad 1973 om 1984, om nogi Luguan *Pergerakan Wanita UMNO* Malaysia ontok toun 1972 gisom 1984. Minidu pogun isido ontok 19 Ngiop 2013 di bobog 12.50 kosuabon id umul 90 toun.
## Pondidikan
Nosusu id Kampung Sungai Serai, Hulu Langat, Selangor, nakaanu i Aishah do sinikulan osopung id Sikul Melayu Bukit Raya, Cheras, Selangor on nakaampayat do sikul takawas id Diniyah Puteri, Padang Panjang, Sumatera Barat, Indonesia, mantad toun 1936 gisom 1939. Ontok toun 1940 gisom 1943, nokosikul isido id Maktab Perguruan Tinggi Islam id Padang, Sumatera Barat, om tumilombus minongoi hilo id London ontok Ngiop 1955 om nakaanu ijazah kewartawanan mantad *Politeknik Regent Street* id London ontok Momuhau 1958.
## Kinapatayon
Nakapanau isio id toun 2013, 19 Ngiop id umul 90 toun. Nilobong isio id Bukit Kiara Muslim Cemetery, Kuala Lumpur.

## Koutusan pilihan raya

## Sukuon
Al Nassr FC

**Kalab Buul Sipak Al Nassr** (Arab: نادي النصر لكرة القدم; Latin: *nādī al-nasr li-kūrāt ae-qādam*; ii kikomoyon do "kalab buul sipak nopudsu kinalantayon") nopo nga iso kalab buul sipak Arab Saudi i poingimpou id Riyadh. Noturidong o kalab diti ontok 24 Gumas 1955. Mamain o Al Nassr id gelanggang sondii ii nopo nga Taman Mrsool. Wotik montok kalab diti nopo nga osilou om obulou. Nakalantoi o Al Nassr soginumu 28 piala poimbida maamaso sajara kalab.

## Maamamain Abantug
* Cristiano Ronaldo
* Sadio Mané
* Hrisko Stoichkov
* Talisca
* Otávio Monteiro
* Aymeric Laporte
* Álvaro González Soberón
* Seko Fofana
* Ghislain Konan
* Jaloliddin Masharipov
* Abderrazak Hamdallah
* Nordin Amrabat
* Moussa Saïb
* Angelos Charisteas
* Fabian Estoyanoff
* Majed Abdullah
* Waleed Abdullah
* Sultan Al-Ghannam
* Mohammad Al-Sahlawi
* Lee Chun-soo
* Kim Jin-su

## Intangai nogi
* Patayad kalab buul sipak id Arab Saudi

## Sukuon
Ahn Ji-young

**Ahn Ji-young** (nosusu ontok 14 Manom 1995) nopo nga songulun modsisinding om monunupu sinding mantad Kabaatan Korea. Isido nogi nga vokalis apangkal om puru di noolu doid tinimungan muzik indie Kabaatan Korea ii no Bolbbalgan4.

Ontok toun 2014, nakaampayat isido doid ababayan televisyen *[[Superstar K 6]]*, om nokoimagon sabaagi puru Bolbbalgan4 miampai di Woo Ji-yoon ontok toun  2016. Soira sinumoliwan i Woo Ji-yoon mantad tinimungan diolo ontok koimpuunon toun 2020, pinoilo do pointindohoi kasari i Ahn Ji-young sabaagi puru doid Bolbbalgan4 om kakal momonsoi *promosi* sinding.

## Diskografi

## Katayadan Filem
### Kosolimbahan Television

### Siri Web

## Gaa om pencalonan

## Galeri

171231 Ahn Ji-young in Busan (3).jpg|Ahn Ji-Young maso suminding id Busan-31/12/2017
171231 Ahn Ji-young in Busan (6).jpg|Ahn Ji-young id Busan
171021 Bolbbalgan6 볼빨간사춘기.jpg|Ahn Ji-Young maso suminding


## Sukuon
Aina Abdul

**Nurul Aina Abdul Ghani** (nosusu ontok 25 Gumas 1993) nopo nga songulun susuminding, monunupu sinding om minsingkono. Kalantayon dau id suang industri do hihingoon nokotimpuun mantad kaampayatan dau id abaabayan realiti Mentor Legend id hinonggo mentor nopo dau nga i Ella. Suai ko iri, Aina nogi diti nga nakalantoi doid taang koduo do abaabayan Mentor Legend 2014/15. Uhu sinding koiso nopo dau nga i no *Ini yang Kau Mahu* minaan rakamo' om nakalabus ontok toun 2015. Isido nogi nga ointutunan montok no di kouyuuyuon do rasuk toi ko' fesyen di artistik di kagayat respon mantad tulun ginumuan om media. Katamaan disido montok gana fesyen om sinding nopo nga nakaanu monguhup dau do mamaramit pamalahawan * Diva terulung* id abaabayan kapanahakan tutungkap poimbida id KNKV Award 2024.

## Koposion Pogulu
Aina nopo nga nosusu ontok di 25 Gumas 1993 hilo id Johor Bahru, Johor om nakagayo id Seremban, Negeri Sembilan. Isido nopo nga tanak tohuri mantad limo mogiadi-adi aasil pisaasawan molohing dau, i Abdul Ghani Abdullah om nogi Zaini Abdullah. Suminikul isido id Sikul Kabansaan Sri Mawar, Senawang om pinotilombus o pondidikan disido id taang takawas id Sikul Takawas Kabansaan Puteri. Soira nopo nopongo o poniisan Sijil Pelajaran Malaysia (SPM), minongoput i Aina do sinikulan kumaa id Universiti UCSI, Kuala Lumpur om naawi isido do sumikul ontok toun 2020 miampai nakaanu Ijazah Sarjana Muda Muzik Kontemporari ontok toun 2021. 

Ontok toun 2008, minidu pogun o tapa disido gama kobolingkaangan kolidasan tinan. Antakan nopo di, i Aina nopo nga kiumul do 15 toun. Maya panambarasan miampai Sinar Harian ontok 2021, nokoboros i Aina do kinantakan dii nopo nga iso ahal id nakaanu manahak kogorisan ginawo montok monimbaba' pogumbalan di otoguangan disido. Nokoboros nogi i Aina do: 

## Diskografi

## Filemografi
### Drama

### Televisyen

### ''Mentor Legend''

Dia nopo nga koposolimbahan di Aina id *Mentor Legend*:

## Konsert
* ***A Night with Aina Abdul 1.0 :''' 16 & 17 Momuhau 2021 (TTDI)''
* ***A Night with Aina Abdul 2.0 :** 25 & 26 Mahas 2022 (Istana Budaya)''
* ***A Night with Aina Abdul UniEdition :*' 17 Mahas 2023 (Universiti Malaya)*
* ***A Night with Aina Abdul 3.0 :** 18 Milau 2023 (Axiata Arena)*
* ***A Night with Aina Abdul, live in Singapore :** 6 Milatok 2024 (Singapore)''

## Sukuon

## Noputan Labus
* 
* Profil rasmi di Universiti UCSI
Albert Einstein

**Albert Einstein** (14 Gomot 1879- 18 Ngiop 1955) nopo nga songulun puruan Fizik Teori i kibansa do Jerman om ointutunan no do sabaagi puruan sains i abantug ontok ohotusan doid 20. Pinosuul disio o *[[teori kerelatifan]]* om manahak ogumu kouhupan di apangakal kumaa koimogoton ''mekanik kauntum'', *[[mekanik statistik]]* om *[[kosmologi]]*. Nakaanu i Einstein o gaa miampai tutungkap nobel id gana Fizik ontok toun 1921 montok kotolinahasan dau kokomoi do bagas fotoeletrik id toun 1905 om "kouhupan dau kumaa Fizik Teori"

## Ponuatan Einsten
* "An Investigation of the Form of Ether Gas in Magnetic Fields ". (PDF)
* "Ideas and Opinions". ISBN 0-517-00393-7
* "The World In My Eyes". ISBN 0-8065-0711-X (translation from "Mein Weltbild").
* "". ISBN 0-517-88441-0 (Project Gutenberg E-text. )
* "Concerning the Electrodynamics of Moving Bodies" *Annalen der Physik.* June 30, 1905
* "Does the Inertia of a Body Depend on Its Energy Content?" *Annalen der Physik.* 27 September 1905.
* "Inaugural Lecture to the Prussian Academy of Sciences ," 1914. (PDF)
* "Foundations of General Relativity ." *Annalen der Physik,* 49. 1916.
* "." *Nobel Lecture in Physics 1921.* Nordic Assembly of Naturalists in Gothenburg, July 11 1923.
* Einstein A., Lorenz H. A., Weyl H. and Minkowski H. "The Principle of Relativity". Translated by W. Perrett and George Barker Jeffery. New York: Dover Publications, 1923.
* "Why Socialism?" *Monthly Review.* May 1949.
* "Concerning the General Theory of Gravitation". April, 1950.

## Galeri

Einstein 1921 by F Schmutzer - restoration.jpg|Albert Einstein maso mongia id Venna
Albert Einstein im Rosengarten in Bern (2022).jpg|Statue di Albert Einstein id Bern
Albert Einstein and Elsa Einstein arriving by ship, San Diego, 1930.jpg|KInorikatan di Albert Einstein om di Elsa Einstein id San Diego id toun 1930
Albert Einstein c1890s.jpg|Albert Einstein maso di tomulok po
Albert Einstein signature.svg|tandatunturu di Albert Einstein


## Sukuon

## Link Labus
*
Alexander Graham Bell

**Alexander Graham Bell** (3 Gomot 1847 - 2 Magus 1922) nopo nga songulun saintis, minomonsoi om minogowit ponginwoguan. Sundung do bobos ointutunan gama minomonsoi tolipun, lohowon nogi i Bell sabaagi "tapa montok tongoulun di bosukon". Tapa, taki om tadi disio nopo nga nokoumbal kipionitan miampai kalaja kokomoi pengicapan om pibarasan, tama oo sawo disio nopo nga bosuk goduo, ii minamarahung kalaja di Bell miampai aralom.Ponoriukan di Bell kokomoi karangahan om pibarasan nokounsub disio momonsoi eksperimen kokomoi peranti pokinangahan i minogowit kalantayon soira nakaanu i Bell do paten A.S. koiso montok kapamansayan tolipun ontok toun 1876.

## Panggambalan id Filim om Tivi
* The 1939 film *[[The Story of Alexander Graham Bell]]* kokomoi koposion om karraja dau.
* The 1965 BBC miniseries *Alexander Graham Bell* starring Alec McCowen and Francesca Annis.
* The 1992 film *[[The Sound and the Silence]]* was a TV film.
* *[[Biography (TV series)|Biography]]* aired an episode *Alexander Graham Bell: Voice of Invention* on August 6, 1996.
* *Eyewitness No. 90 A Great Inventor Is Remembered*, a 1957 NFB short about Bell.

## Pambasaan potilombus

* Also published as: 
* 
* 

## Galeri

Alexander Graham Bell by E. J. Holmes, 1892, albumen silver print, from the National Portrait Gallery - NPG-NPG 2010 28GrahamBell-000001 (cropped).jpg|Alexander Graham om Tolipon dau id New York
Alexander Graham Bell 1922-04-18 - p1 of 2.jpg|Sinuratan di Alexander Graham Bell kumaa di John Adams Kingsbury
Famous Living Americans - Alexander Graham Bell Signature.jpg|Tandatunturu di Alexander Graham Bell


## Sukuon
Alfred Russel Wallace

**Alfred Russel Wallace**, OM, FRS (8 Milatok1823&nbsp;– 7 Milau 1913) nopo nga songulun tutumindapou om puru alamiah,  alamiah, geografi, antropologi om biologi British. Kinointutunan ngaran dau nopo nga sabaagi mongungusul teori dau sondii kokomoi do evolusi tumanud kopomilian poinsandad i minongunsub di Charles Darwin montok pinopolombus do teori dau. 

Pinoindalan i Wallace do ponoriukan kalaja labus i poinliwas. Iri no tu, id gulu-gulu, hilo id lembangan sungai Amazon Amerika Selatan om sinusuhutanan id Kepulauan Melayu, id nombo do nokoruba isio do impohon kumaa Garis Wallace i pinapabahagi kepulauan Indonesia kumaa duo boogian otolinahas, iso nopo nga haro id dupot i koiyo-io do dupot id Australia, om iso nopo nondo nga faunanya nopo dau nga haro kopiagalan do spesies dau id haro id Asia. Noilaan isio do sabaagi pakar taburan geografi spesies dupot daasom abad kohopod om siam om lohowon nogi do "tapa biogeografi". 

Wallace nopo nga songulun mantad do momuumunsorou gulu kokomoi evolusi ontok kohopod om siam om momonsoi piipiro toluod kumaa koinlaaban teori evolusi suai ko' sumiliu sabaagi ruurumuba miampai pomilian poinsandad. Ahal npo diti ngawi nga poinhangkum no o kopomowotikan do tisunud id suang do dupot om bagas Wallace, iso hipotesis poingkuro do kopomilian alamiah milo monoluod kumaa koimbulayon spesies miampai popounsub koburuon kobolingkahangan kokomoi kacukan.

Noihakan i Wallace do idea-idea di okon ko koubasanan. Monokodung nogi isio do koindalanon Spiritualisme om kotumbayaan dau kumaa ula'  koinduoon (Dualisme) nopo nga tadon koonuan mental di akawas  papapatat piromutan miampai disio om puru kikuasa' sains, loolobi po do kokomoi monoonokodung gulu evolusi. Suai ko' mantad karaja saintifik dau, i Wallace nogi nga songulun di momomonsoi agaras toi ko' aktivis di mananaap do nunu nopo i okito dau sabaagi amu koontok id sosial do sistom ekonomi kapitalisme Britain id timpu abad ko-19.  

Koihakan disio id suang do biogeografi nopo nga pinoposiliu disio sabaagi sosongulun mantad puru sains i kinointonodon do pinopousul kaganggarahan kokomoi bagas koimaan tongoulun kumaa sandad posorili. Walacce i songulun monunuat prolofik, minonuat  kokomoi isu-isu saintifik om sosial. Ponuatan nopo dau id *[[:ms:Kepulauan_Melayu_(karya)|Kepulauan Melayu]]* kokomoi pinonindapouan om kokiikitanai dau solinaid id kopinondapawan dau id tentang  Malaysia om Indonesia nosili iso mantad jurnal ponindapawan saintifik di bobos korohian om koimbayat i nokotorbit ontok kurun ko-19. Pinotorbit nogi ilo di minonorbit dau gisom do timpu koduo abad ko-20.

## Sukuon
Albania

**Albania** toi ko' Republik Albania nopo nga iso pogun *Mediterranean* id Kabaatan Kosilahon Eropah. Miwolit ii miampai do Montenegro id barat laut, Kosovo id timur laut, Macedonia Koibutan id Kosilahon om Yunani id Kabaatan om nogi id Kabaatan Kosilahon. 

Albania nopo nga surupu id Koisaan Bansa-Bansa Miiso, Koisaan Pibatasan Atlantik Utara, Majlis Eropah om nogi Koisaan Mediterranean. Kiwaa potensi do Albania montok mampayat id Koisaan Eropah mantad di Milatok 2003.

Ontok era globalisasi, kiwaa ogumu titik sajara do Albania miampai pogun ngaawi do Rom ii no Dalmatia (kabaatan lllyricium), Macedonia (soboogian Epirus Nova) om Moesia Superior. Ontok zaman moden, nakagabas o Republik Albania soira naratu o Empayar Uthmaniyyah id Eropah miampai Sangod Balkan. Nakagabas o Albania ontok toun 1912. 

## Geografi
Albania nopo nga kiginayo do 28,748 kilometer persegi, id kabaatan Eropah ii miwolit miampai do Montenegro id barat laut, Kosovo id timur laut, Makedonia Utara id sampaping timur om Greece id kabaatan.

70% muka bumi pogun nopo nga nuluhon. Nuluhon di takawas nopo nga nulu Korab id watas Diber, kirinanggou do 2,764 meter. Poinladsong ii id wolit do pialatan tolu pogun ii nopo nga Albania, Kosovo om Macedonia. 

Suai ko ibu pogun Tirana ii kiharo 700,000 mogiigion, bandar utama nopo nga Durres, korce, Elbasan, Shkoder, Gjirokaster, Vlore om Kukes.  

Tolu tasik tektonik i tagayo kopio om aralom nopo nga id semenanjung Balkan miampai do somboogian nopo nga poingiliu id Albania. Tasik Shkoder id barat laut pogun nopo nga haro permukaan di mogisuusuai id pialatan do 370 kilometer persegi, iso pertolu tasik nopo nga don Albania miampai di wokon nopo nga don Montenegro.   

## Demografi
Aga'an rasmi id toun 2016, 1 Milatok pinatantu do soginumu 2.89 juta mogigion id Pogun Albania. Kaakangan sosongulun tondu nopo nga kaanu poposusu soginumu 2 tulun, ii no tu numbul tosiriba id sompomogunan. Mantad di, Pogun Albania di dondo monoguang do koinsiribahan ginumu mogigion.

### Boros
Boros di gunoon sabaagi boros rasmi pogun Albania nopo nga Boros Albania. Sundung do ingkaa, haro nogi ogumu boros minoriti suai id pogun diti miagal ko' Boros Yunani, Boros Aromania, Boros Serb, Boros Bosnia, Boros Bulgaria om Boros Roma.

## Galeri

Europe-Albania.svg|Pogun Albania id glob pomogunan
41.48040° N, 19.71131° E Albania Nirvana.jpg|Resort Nirvana om Spa id Albania
Flag of Albania (1970s–1980s).svg|Bondira Sosialis Albania maso toun 80' -  90'


## Sukuon

## Noputan Labus
*  National Tourism Organization Albania's official website for travel & tourism information.
* https://web.archive.org/web/20061206055627/http://www.albanian.com/community/index.php
Aliff Aziz

Mohammad Aliff Aziz (Nosusu 16 Mansak 1991) songulun susuminding om mimingkono do Singapura nga baino poingiyon id Malaysia. Isio nogi nga songulun artis rakaman id siriba naungan Sony Music Malaysia. Ontok toun 2007, nosiliu isido sabaagi limboi koiso id program realiti TV, Anugerah, miampai bakat dau i okito tomod id tumul do 16 toun. Id Manom toun dii nogi nga, minonupu isio do album koiso dau miampai single "Cinta Arjuna" ii nakaanu do papadagang lobi 300,000 rakaman id poimponu do Asia Tenggara. Single hit koiso dau nopo nga "Sayang Sayang" ii nokorikot do 1 juta om nosiliu do hit i tosonong kopio gisom dondo.

## Pakalajaan
### Gegar Vaganza 2021

Aliff Aziz nopili sabaagi momimilantoi *Gegar Vaganza Musim ke-8*

### Gegar Vaganza 2023

## Album
### Album studio
# *[[Aliff (album Aliff Aziz)|Aliff]]* (2007)
# *[[It's Aliff's Time (album Aliff Aziz)|It's Aliff's Time]]* (2010)
# *[[Aliff Aziz (album Aliff Aziz)|Aliff Aziz]]* (2012)
# *[[Rebirth (album Aliff Aziz)|Rebirth]]* (2016)

### Solo
# Keajaiban Cinta - duet miampai Adira (2012)
# Tak Ada Cinta Sepertimu - duet miampai Siti Nordiana (2014)
# Selayaknya Aku (2014)
# Dan Lagi Cinta - duet miampai Emma Suhaimi (2015)
# Warna Cinta - duet miampai Kilafairy (2016)
# Coba (2016)
# Sandar Padaku - duet miampai Mira Filzah (2017)
# Tetap Disini - duet miampai isterinya Bella Astillah (2022)
# Genggam (2023)

## Filmografi
### Drama

### Telefilem

### Tivi

## Gaa om Poncolunan

## Kapaganan
I Aliff notondos di Koonggomon Silam Katanaan Pisompuruan (JAWI) do kaaga'an do pisamakan noindamaan (*khalwat*) om nagakom iyau miampai mimingkono' Molisia, Ruhainies. Piipiro tadau tantad dii, minokipiad i sawo dau, i Bella Astillah.

## Sukuon

## Noputan Labus
* 
* 
*
Alumni

Mantad Wikipedia, ensiklopedia bebas.

**Alumni** nopo nga kirati do mokiikinobos toi ko' koowion do iso-iso institusi pinsingilaan. Soira do kosoliwan mantad doid honggo-honggo institusi pambalajaran, i okon nopo ko' kumaa tangaanak sikul, kakitangan toi ko' monoonoluod, om hiti nodii do oklasifikasi sabaagi do alumni. Mantad diti, noilaan o alumni sabaagi sosongulun di kitonggungan kumaa institusi i nawayaan tu koungaranan  "alumni" nopo dilo nga kirati do sosongulun di mongingit do ngaran instituti diri.

## Etimologi
} ||  ||  || 
|-
! Latin (Ecclesiastical) 
|  ||  ||  || 
|}

## Intangai nogi
* Alma mater
* :Category:Alumni by educational institution
* *[[Alumni Cantabrigienses]]: A Biographical List of All Known Students, Graduates and Holders of Office at the University of Cambridge, from the Earliest Times to 1900*
* *[[Alumni Oxonienses]]: The Members of the University of Oxford*

## Sukuon

## Pambasaan potilombus
*

## Noputan Labus
*
Alanda Kariza

**Alanda Kariza** (nosusu ontok 23 Mansak 1991) nopo nga songulun monunuat, aktivis om mongingindapu sosial mantad Indonesia. Minopoindaan isido ''Indonesian Youth Conference'' sabaagi pongunsub montok komulakan id Indonesia montok popololombus om monoguang do aspirasi diolo.

## Pondidikan
Nakaawi i Alanda do ponginabasan id **[[Binus University]]** miampai *ijazah sarjana muda* id gana ekonomi, major id pongindopuan sompomogunan. Nokotorimo isido *Grand Scholarship* solinaid tolu toun om *Academic Merit Scholarship* mantad institusi dii. Dondo nopo  nga maamaso isido momongo master's degree id gana ekonomi kowowoyoon id University of Warwick, England, miampai Chevening Scholarship. isido nogi nga alumni do Global Changemakers, One Young World, om soboogian nogi mantad puru do World Economic Forum's Global Shapers. Nokopongo i Alandado *fellowship* solinaid sontoun id The DO School om isido nogi nga songulun Fellow do Royal Society of Arts.

## Pambasaan potilombus
**Fiksi:**
* *Mint Chocolate Chips* (young adult, Terrant Books, 2005)
* *Vice Versa* (suniba antologi, Terrant Books, 2010)
* *Pertama Kalinya* (suniba antologi, miampai di Sitta Karina om monunuat suai, Gramedia Pustaka Utama, 2010)
* *Jika* (suniba antologi i sinuat miampai  12 monunuat tongoondu, GagasMedia, 2012)
* *Beats Apart* (novel, miampai di Kevin Aditya, Kepustakaan Populer Gramedia, 2015)

**Okon ko' fiksi:**
* *The Journeys 2* (antologi memoir kapamanahan, GagasMedia, 2012)
* *DreamCatcher* (koburuon-sondii/psikologi, GagasMedia, 2012)
* *Travel Young* (koburuon-sondii/memoir kapamanahan, GagasMedia, 2015)

## Sukuon

## Noputan Labus
*Alanda Kariza's Website
Amber Chia

Amber Chia (, pinyin: *Xiè Lìpíng*; nosusu di 14 Momuhau 1981) nopo nga songulun model, minsingkono TV Malasia om duta jenama. Nosusu isido id Teluk Intan, Malaysia, nga ginumayo id Tawau, id Sabah, Malaysia Kosilahon. Pinopotimpuun i Chia do syarikat disido sondii, Amber Creations id pintangaan do 2009 om sikul model Amber Chia Academy di Magus 2010.

## Koposion pogulu
Nosusu i Chia id Teluk Intan, Perak. Gama do kosusaan molohing dau, tinamangan isido do molohing wagu maamaso umul walu toun. Maamaso 12 toun, minundaliu kawagu i Chia id Tawau, Sabah. Minundorong isido mantad sikul maamaso 15 toun, om kumalaja miampai poimponu montok monguhup paganakan disido. Id suang do pibarasan miampai iMoney.my, kumaraja i Chia miampai tolu pakalajaan; papadagang do sada id tomu antakan kosuabon, papadagang id longkod pomoomolian tokoro maamaso dangadau om boogian pongusinan id iso pub maamaso totuong. 

## Pakalajaan
Momilantoi do kopomoroitan Guess Watches Timeless Beauty International Model Search 2004, nosiliu i Chia sabaagi model Asia kumoiso i manahak kempen montok Guess Watches id pointongkop pogun. Pinili isido di Victoria Beckham montok popokito do Koleksi Pointounda montok Gunoon Autumn/Winter 2009  maamaso Minggu Fesyen New York.

## Koposion
Nakasawo isido miampai di Adrian Wong, songulun mongungulud tambalut ponguhup pamadagangan, antakan di Gomot 2010. Wong nopo nga songulun i minongimpohon om momuruan do CMG Absolute om haro duo tanak mantad pisasawaan pogulu. Kiwaa songulun tanak kusai diolo, i Ashton Wong; nosusu di Manom 2010. Ashton Wong nopo model songulun model tangaanak. Antakan di Gomot 2024, pinopoilo i Chia do nokopiada no isido miampai di Wong mantad po di duo om lobi toun nakatalib, nga kakal do miambalut.

## Sukuon

## Noputan labus

* 
* 
* 
* Amber Chia at Paris Queen
Ambuyat

**Ambuyat** nopo diti nga iso kawo taakanon mantad do boogian do guas sagu sawit i kikanji om aiso roso miagal do mundok kanji. Ambuyat nopo diti nga taakanon do pogun Bruneiom nogi sabaagi kawo taakanon koubasanan id Sarawak, Sabah om Labuan di nointutunan nogi sabaagi do linut.

Ambuyat diti akanon momoguno do sumpit di lohowon do candas maya pinturugon ilo sagu id sumpit toi ko' garapu om poisison nondo id sos di mogisusuai kawo.

## Intangai nogi
* Papeda, taakanon mantad Maluku om Papua

## Sukuon